Қызылордада бүйрек трансплантациясына байланысты күрделі ота жасалды
DATE: 01:05, 11 Маусым 2024 | GMT +5
TITLE: Қызылордада бүйрек трансплантациясына байланысты күрделі ота жасалды
URL: https://kaz.inform.kz/news/kizilordada-buyrek-transplantatsiyasina-baylanisti-kurdel-ota-zhasaldi-2edfc2/
META: DATE: 01:05, 11 Маусым 2024 | GMT +5
TOTAL WORDS: 111
AUTHOR(S):
TEXT: Науқасқа терминалды бүйрек жетіспеушілігі диагнозы қойылған. Ол ең алғаш 2018 жылы трансплантация жасатқан. Ол кезде ағасы донор болған. Алайда науқас пандемия кезінде COVID-19 дертіне шалдығып, бүйрек ауруын асқындырып алған. Сондықтан науқас екінші мәрте ота жасатуға мәжбүр болған. Фото: Қызылорда облыстық көпбейінді ауруханасы. «Күрделі отаны аурухана директоры, PhD доктор, трансплатолог Жасұлан Баймаханов, директордың хирургия жөніндегі орынбасары Ербол Серікұлы және А. Сызғанов атындағы Ұлттық ғылыми хирургия орталығының Бүйрек трансплантациясы, урология және нефрология бөлімшесінің білікті мамандары жасады. Білікті мамандар өз тәжірибесімен еліміздің барлық дәрігерлеріне онлайн шеберлік сағаты арқылы бөлісті. Операция сәтті өтті», — деп атап өтті ауруханадан. Облыста білікті мамандар артып, күрделі оталар жасалып жатыр. Айта кету керек, бұл — аймақтағы бесінші бүйрек трансплатациясы
